2015 Topae a Ɛpae wɔ Nkran

Topae a Ɛpaeɛ wɔ Nkran (2015 Accra explosion) no sii wɔ Ayɛwohomumɔ 3, 2015. Nneɛma a ɛpaee, a ɛde ogya bae no sii wɔ pɛtro adwumayɛbea bi a ɛwɔ Ghana ahenkurow Nkran mu, na ekunkum nnipa bɛboro 250.

 Ma ɔsii 
Na osiane nsu kɛse bi ɔretɔ nti wɔde GOIL fango bea a ɛbɛn Kwame Nkrumah Interchange a ɛwɔ kuropɔn no mfimfini no ayɛ guankɔbea afi nsuyiri a efi nsu a ɛtɔe nna pii wɔ kurow no mu na ɛbae no, na na nnipa, kar ne bɔs ahyɛ hɔ ma, na na wɔretwɛn sɛ wobefi hɔ akɔ mmeae ahorow a wɔrekɔ bere a ɔtopae no paee gui no.http://www.graphic.com.gh/news/general-news/44119-disaster-many-dead-in-fuel-station-fire.html Wonnim faako a ɔtopae no fi bae nanso wogye di sɛ esii wɔ beaɛ a pɛtro gu no. Obi a onyaa ne ti didii mu wɔ asiene yi mu kae sɛ na anyinam ahoɔden nni hɔ ahyeɛse no, nanso bere a wɔsan de anyinam ahoɔden no bae akyi no, wɔtee "dede kɛse" bi na afei ogya no paeɛ. Ogya no kum nnipa bɛyɛ 96 aber na wɔrepɛ guankɔbea afi nsu no mu no. 

Esiane nsuyiri no nti, na nsu afra pɛtro (fango) no mu, na bere a fangokorabea ahorow no paeɛ no, nsu no maa ogya no trɛw kɔɔ adan a ɛbɛn hɔ no mu kɛse, na ekunkum ɔman mma foforo. Osu a na ɛretɔ ne nsuyiri a ɛkɔɔ so no maa mmɔden a wɔbɔe sɛ wobegye nkurɔfo no yɛɛ den. Wɔde afunu pii kɔɔ 37 Military Hospital, ayaresabea titiriw a ɛsõ sen biara wɔ Ghana, ma enti amu dan no mu yɛɛ ma.

 Anamɔntu ahorow 
Ghana ɔmanpanyin dada John Dramani Mahama kɔsraa beaeɛ hɔ, na ɔfrɛɛ sɛ wɔnni awerɛhoɔ nnansa wɔ esiane a ɛfiri aseɛ wɔ Ayɛwohomumɔ 8, 2015 no ho. Ɔsan nso maa kwan sɛ wɔmfa sika GH₵ ɔpepem 60 (dɔla ɔpepem 14.5) mma mmfa mmoa. Ɔmanpanyin Mahama kaa sɛ ɔbɛhyɛ aseɛ ahyɛ mmara a ɛbɛma wɔasiw adan a wɔsi wɔ nsuo kwan so no ano sɛdeɛ ɛbɛyɛ a akwanhyia a ɛte saa no rensi bio.

 Beaɛ a menyaa mmoa fii